CELEX: 62017CA0345
Language: sl
Date: 2019-02-14 00:00:00
Title: Zadeva C-345/17: Sodba Sodišča (drugi senat) z dne 14. februarja 2019 (predlog za sprejetje predhodne odločbe Augstākā tiesa – Latvija) – postopek, ki ga je začel Sergejs Buivids (Predhodno odločanje — Obdelava osebnih podatkov — Direktiva 95/46/ES — Člen 3 — Področje uporabe — Snemanje videoposnetka policistov na policijski postaji med izvajanjem postopka — Objava na spletnih straneh z videoposnetki — Člen 9 — Obdelava osebnih podatkov zgolj v novinarske namene — Pojem — Svoboda izražanja — Varstvo zasebnosti)

8.4.2019   
            
            
               SL
            
            
               Uradni list Evropske unije
            
            
               C 131/6
            
         
      Sodba Sodišča (drugi senat) z dne 14. februarja 2019 (predlog za sprejetje predhodne odločbe Augstākā tiesa – Latvija) – postopek, ki ga je začel Sergejs Buivids
      (Zadeva C-345/17) (1)
      
      (Predhodno odločanje - Obdelava osebnih podatkov - Direktiva 95/46/ES - Člen 3 - Področje uporabe - Snemanje videoposnetka policistov na policijski postaji med izvajanjem postopka - Objava na spletnih straneh z videoposnetki - Člen 9 - Obdelava osebnih podatkov zgolj v novinarske namene - Pojem - Svoboda izražanja - Varstvo zasebnosti)
      (2019/C 131/06)
      Jezik postopka: latvijščina
      
         Predložitveno sodišče
      
      Augstākā tiesa
      
         Stranki v postopku v glavni stvari
      
      Sergejs Buivids
      
         ob udeležbi: Datu valsts inspekcija
      
         Izrek
      
      
                  1.
               
               
                  Člen 3 Direktive Evropskega parlamenta in Sveta 95/46/ES z dne 24. oktobra 1995 o varstvu posameznikov pri obdelavi osebnih podatkov in o prostem pretoku takih podatkov je treba razlagati tako, da videoposnetek policistov na policijski postaji med dajanjem izjave in objava tako posnetega videoposnetka na spletni strani z videoposnetki, na kateri uporabniki lahko pošiljajo, gledajo in delijo te videoposnetke, spada na področje uporabe te direktive.
               
            
                  2.
               
               
                  Člen 9 Direktive 95/46 je treba razlagati tako, da okoliščine, kakršne so te v postopku v glavni stvari, in sicer snemanje videoposnetka policistov na policijski postaji med dajanjem izjave in objava tako posnetega videoposnetka na spletni strani z videoposnetki, na kateri uporabniki lahko pošiljajo, gledajo in delijo te videoposnetke, lahko pomenijo obdelavo osebnih podatkov zgolj v novinarske namene v smislu te določbe, če iz tega videoposnetka izhaja, da je edini namen tega videoposnetka in njegove objave razkritje javnosti informacij, mnenj ali idej, kar mora preveriti predložitveno sodišče.
               
            
         (1)  UL C 277, 21.8.2017.